stanford-oval/wikipedia huggingface dataset:
โรงเรียนแกดำวิทยาคาร

| โรงเรียนแกดำวิทยาคาร |
| --- | --- |
Kaedam Wittayakhan School Kaedam Wittayakhan School

ที่ตั้ง
หมู่ 2 ตำบลแกดำ อำเภอแกดำ จังหวัดมหาสารคาม 44190
ข้อมูล
ชื่ออื่น: ก.ค.
ประเภท: โรงเรียนรัฐบาล - โรงเรียนมัธยมศึกษาขนาดกลาง
คติพจน์: สิกข กามตา ภวํ โหติ  (ชนใดใฝ่ศึกษาหาความรู้ ย่อมเป็นผู้พบกับความเจริญ)
สถาปนา: พ.ศ. 2521
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1044410586
ผู้อำนวยการ: นายวัลลภ ปุยสุวรรณ์
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ไทย  อังกฤษ
เพลง: มาร์ชแกดำวิทยาคาร
เว็บไซต์: Host ของ bopp-obec
โรงเรียนแกดำวิทยาคาร เป็นโรงเรียนมัธยมศึกษาขนาดกลางประจำอำเภอแกดำ จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ สหวิทยาเขต 2 ตักสิลา ตั้งอยู่ที่ ตำบลแกดำ อำเภอแกดำ จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย รูปแบบสหศึกษา
ประวัติโรงเรียน

โรงเรียนแกดำวิทยาคาร ตั้งอยู่ตำบลแกดำ อำเภอแกดำ จังหวัดมหาสารคาม เปิดทำการเรียนการสอนครั้งแรก ปีการศึกษา 2521 ในระดับชั้นมัธยมศึกษาตอนต้น โดยอาศัยอาคารเรียนของโรงเรียนบ้านแกดำ ซึ่งสังกัดสำนักงานประถมศึกษาอำเภอแกดำ เริ่มแรกที่เปิดทำการสอน มีจำนวนนักเรียน 148 คน
ในปีการศึกษา 2522 โรงเรียนได้งบประมาณในการก่อสร้างอาคารเรียนชั่วคราว 1 หลัง จำนวน 10 ห้อง ซึ่งได้ทำการที่บริเวณโคกหนองแฮด ตำบลแกดำ อำเภอแกดำ จังหวัดมหาสารคาม ในเนื้อที่ 86 ไร่ ในเดือนสิงหาคม พ.ศ. 2522 จึงได้ย้ายไปเรียนยังอาคารเรียนชั่วคราวที่สร้างขึ้นใหม่
ในปีการศึกษา 2523 โรงเรียนได้งบประมาณก่อสร้างอาคารเรียน จำนวน 1 หลัง 16 ห้องเรียนต่อมาในปีงบประมาณ 2526 โรงเรียนได้งบประมาณก่อสร้างอาคารเรียน จำนวน 1 หลัง จำนวน 13 ห้องเรียน และในปีเดียวกันนี้ มีจำนวนนักเรียน 521 คน
โรงเรียนได้รับคัดเลือกได้รับเป็นต้นแบบโรงเรียนในฝัน และเข้าร่วมโครงการโรงเรียนวิถีพุทธ
ปัจจุบันโรงเรียนแกดำวิทยาคาร เปิดทำการสอนในระดับมัธยมศึกษาปีที่ 1 ถึงชั้นมัธยมศึกษาปีที่ 6
อาคาร สถานที่

โรงเรียนแกดำวิทยาคาร ตั้งอยู่บนพื้นที่สาธารณะประโยชน์ จำนวน 86 ไร่ หมู่ 2 ตำบลแกดำ อำเภอแกดำ จังหวัดมหาสารคาม ภายในประกอบด้วยอาคารเรียนถาวร 2 หลัง อาคารศาลาไทย อาคารโรงฝึกงาน โรงอาหาร หอประชุม สนามบาสเกต สนามวอลเลย์บอลและสนามฟุตบอล มีพระพุทธชินศรี (หลวงพ่อสำเร็จ) เป็นพระพุทธรูปประจำโรงเรียน
การจัดการศึกษา > หลักสูตร

โรงเรียนแกดำวิทยาคาร เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
การจัดการศึกษา > แผนการเรียน

ระดับมัธยมศึกษาตอนต้น
ระดับมัธยมศึกษาตอนปลาย
แหล่งข้อมูลอื่น

เว็บไซต์หลักโรงเรียน[ลิงก์เสีย]
ป้ายหน้าโรงเรียน
พระพุทธชินศรี(หลวงพ่อสำเร็จ)
สโมสรฟุตบอลน่าน

สโมสรฟุตบอลน่าน หรือ น่าน เอฟซี เป็นสโมสรฟุตบอลสมัครเล่นในประเทศไทยโดยเป็นทีมจากจังหวัดน่าน ปัจจุบันแข่งขันอยู่ในไทยแลนด์ เซมิโปรลีก โซนภาคเหนือ
ประวัติสโมสร

สโมสรฟุตบอลจังหวัดน่านก่อตั้งเมื่อปี พ.ศ. 2554 ในนามห้างหุ้นส่วนจำกัดน่านฟุตบอล คลับ โดยมีนายแพทย์ชลน่าน ศรีแก้ว เป็นผู้ก่อตั้งและมีนายสาธิต บุญทอง เป็นประธานสโมสรคนแรก พร้อมกันนั้นยังได้แต่งตั้ง นาย สถาพร ชื่นกรมรักษ์  เป็นโค้ชคนแรกของสโมสร แรกเริ่มเดิมที สโมสร น่าน เอฟซี ยังคงใช้นักเตะในพื้นที่ จ.น่าน เป็นส่วนใหญ่ผลงานปีแรกจบด้วยอันดับที่ 13 จาก 16 ทีม
ประวัติสโมสร > ยุคเริ่มต้น

ในอดีตมีนักเตะมีชื่อเสียงหลายรายอาทิ สุวัฒน์  เอี่ยมอุดม เคยไปเล่นให้ ราชประชา ยุคไทยลีกครั้งแรก สงคราม ไชยมงคล เคยเล่นให้กับ ราชนาวี ,ศุลกากร และเคยติดทีมชาติไทยชุดฟุตบอล ชิงถ้วยพระราชทานคิงส์คัพ ต่อมาได้ อ.วีระยุทธ  มั่นเข็มทอง เป็นคนปั้นเด็กๆจาก ร.ร.ศรีสวัสดิ์วิทยาคาร ,ร.ร.สตรีศรีน่าน,วิทยาลัยเทคนิคน่าน ,ร.ร.ปัว ,ร.ร.ท่าวังผา ร.ร.แม่จริม,ร.ร.เวียงสา ส่งแข่งขันฟุตบอลเยาวชนโค้กคัพ ทำให้นักเตะ2 รายอย่าง ยุทธจักร  ก้อนจันทร์ สามารถแจ้งเกิดได้ในตำแหน่ง กองกลาง ติดทีมชาติไทยทั้งชุดซีเกมส์ และ ชุดใหญ่  และ เอกลักษณ์  ทองกริต ปัจจุบันเล่นให้กับ ราชบุรี มิตรผล เอฟซี นอกจากนั้น อ.วีระยุทธ  มั่นเข็มทอง ยังทำทีมเยาวชนน่าน ประสบความสำเร็จในกีฬาเยาวชนแห่งชาติ มากมาย รวมทั้ง ฟุตซอลระดับเยาวชน ทั้ง ควิกจูเนียร์ ฟุตซอล และ เจ.เพรส ฟุตซอล เป็นตัวแทนภาคเหนือไปเล่นรอบสุดท้ายทุกปีอีกด้วย
ประวัติสโมสร > ฤดูกาล 2554

การกีฬาแห่งประเทศไทย (กกท.) และ สมาคมกีฬาฟุตบอล ได้ให้ทุกจังหวัดได้ก่อตั้งทีมฟุตบอลประจำจังหวัดขึ้นเพื่อแข่งขันฟุตบอล เอไอเอส ดิวิชั่น 2 ลีกภูมิภาค ทาง จ.น่าน ได้ก่อตั้งเมื่อปี พ.ศ. 2554 ในนามห้างหุ้นส่วนจำกัดน่านฟุตบอล คลับ โดยมีนายแพทย์ชลน่าน ศรีแก้ว เป็นผู้ก่อตั้งและมีนายสาธิต บุญทอง เป็นประธานสโมสรคนแรก พร้อมกันนั้นยังได้แต่งตั้ง นาย สถาพร ชื่นกรมรักษ์ เป็นโค้ชคนแรกของสโมสร แรกเริ่มเดิมที สโมสร น่าน เอฟซี ยังคงใช้นักเตะในพื้นที่ จ.น่าน เป็นส่วนใหญ่ผลงานปีแรกจบด้วยอันดับที่ 13 จาก 16 ทีม
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลงานของสโมสร

| ฤดูกาล | ลีก> ระดับ | ลีก> อันดับ | เอฟเอคัพ | ลีกคัพ |
| --- | --- | --- | --- | --- |
| 2554 | ลีกภูมิภาค ดิวิชั่น 2 โซนภาคเหนือ | ได้อันดับที่ 13 จาก 16 ทีม |  |  |
| 2555 | ลีกภูมิภาค ดิวิชั่น 2 โซนภาคเหนือ | ได้อันดับที่ 12 จาก 18 ทีม |  |  |
| 2556 | ลีกภูมิภาค ดิวิชั่น 2 โซนภาคเหนือ | ได้อันดับที่ 12 จาก 16 ทีม |  |  |
| 2557 | ลีกภูมิภาค ดิวิชั่น 2 โซนภาคเหนือ | ได้อันดับที่ 10 จาก 14 ทีม |  |  |
| 2558 | ลีกภูมิภาค ดิวิชั่น 2 โซนภาคเหนือ | ได้อันดับที่ 14 จาก 14 ทีม |  |  |
| 2559 | ลีกภูมิภาค ดิวิชั่น 2 โซนภาคเหนือ | ได้อันดับที่ 9 จาก 12 ทีม |  |  |
| 2560 | ไทยลีก 4 โซนภาคเหนือ | ได้อันดับที่ 5 จาก 9 ทีม |  |  |
| 2561 | ไทยลีก 4 โซนภาคเหนือ | ได้อันดับที่ 2 จาก 9 ทีม (เข้ารอบเพลย์ออฟ แชมเปียนส์ลีก) |  |  |
| 2562 | ไทยลีก 4 โซนภาคเหนือ | ได้อันดับที่ 5 จาก 10 ทีม | ไม่ได้เข้าร่วมแข่งขัน | ไม่ได้เข้าร่วมแข่งขัน |
| 2563–64 | ไทยลีก 3 โซนภาคเหนือ | ได้อันดับที่ 7 จาก 11 ทีม | ไม่ได้เข้าร่วมแข่งขัน | ยกเลิกการแข่งขัน |
| 2564–65 | ไทยลีก 3 โซนภาคเหนือ | ได้อันดับที่ 11 จาก 12 ทีม | ไม่ได้เข้าร่วมแข่งขัน | ไม่ได้เข้าร่วมแข่งขัน |
| 2565–66 | ไทยลีก 3 โซนภาคเหนือ | ได้อันดับที่ 5 จาก 12 ทีม | ไม่ได้เข้าร่วมแข่งขัน | ไม่ได้เข้าร่วมแข่งขัน |
| 2567 | ไทยแลนด์ เซมิโปรลีก โซนภาคเหนือ |  |  | ไม่สามารถเข้าร่วมแข่งขัน |
ผู้ฝึกสอนชุดปัจจุบัน

| ตำแหน่ง | ชื่อ |
| --- | --- |
หัวหน้าผู้ฝึกสอน:  มาโนช ทรงกระจ่าง
ผู้ช่วยผู้ฝึกสอน:  ชนัตพล สิกขะมณฑล
 นักกายวิทยาศาสตร์การกีฬา: 
เจ้าหน้าที่ทีม:  ธีทัต สารคำแปง
เจ้าหน้าที่ทีม:  ณรงค์ ฑีฆาวงค์
เจ้าหน้าที่ทีม:  สถิตย์พงศ์ สิทธิวงค์
ผู้ฝึกสอน

รายชื่อผู้ฝึกสอน (2554 - ปัจจุบัน)
| ชื่อ | สัญชาติ | ระยะเวลา |
| --- | --- | --- |
| สถาพร ชื่นกรมรักษ์ |  | 2554 |
| มนัส กามน |  | 2554 |
| กนกศักดิ์  เตี๊ยะเหมือน |  | 2555 |
| ศรีนคร  บุตรโคตร |  | 2556 |
| ศุภกิจ สุวรรณโชติ |  | 2557 |
| เกรกอรี ฟาร์ฟาน |  | 2557 |
| ยศกร ศิลาเกษ |  | 2558 |
| อลงกรณ์ ทองอ่ำ |  | 2559 |
พิสิทธิ์ จันทร์ดี: 
อนุชา ไชยวงศ์: 
| สายัณห์ ทองประดิษฐ |  | 2564 |
อดีตผู้เล่นคนสำคัญ

ยุทธจักร  ก้อนจันทร์
เอกลักษณ์  ทองกริต
สุวัฒน์  เอี่ยมอุดม
สงคราม ไชยมงคล
วีระ เกิดพุดซา
แหล่งข้อมูลอื่น

สโมสรฟุตบอลน่าน ที่เฟซบุ๊ก
วุฒิพงศ์ ฉายแสง

| วุฒิพงศ์ ฉายแสงม> ป.ช., ม.ว.ม. |
| --- | --- |

รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 6 กุมภาพันธ์ – 9 กันยายน พ.ศ. 2551   (7 เดือน 3 วัน)
นายกรัฐมนตรี: สมัคร สุนทรเวช
ก่อนหน้า: ยงยุทธ ยุทธวงศ์
ดำรงตำแหน่ง 24 กันยายน – 2 ธันวาคม พ.ศ. 2551   (2 เดือน 8 วัน)
นายกรัฐมนตรี: สมชาย วงศ์สวัสดิ์
ถัดไป: ดร.คุณหญิงกัลยา โสภณพนิช
 
ข้อมูลส่วนบุคคล
เกิด: 13 สิงหาคม พ.ศ. 2502 (65 ปี)
ศาสนา: พุทธ
พรรคการเมือง: ไทยรักไทย  (2544–2549)   พลังประชาชน  (2549–2551)   เพื่อไทย  (2551–2561, 2564–ปัจจุบัน)   ไทยรักษาชาติ (2561–2562)
คู่สมรส: นันทิภา ฉายแสง

นายวุฒิพงศ์ ฉายแสง ที่ปรึกษารองนายกรัฐมนตรี ในรัฐบาล ยิ่งลักษณ์ ชินวัตรอดีตรัฐมนตรีว่าการกระทรวงวิทยาศาสตร์และเทคโนโลยี ในรัฐบาลนายสมัคร สุนทรเวช และรัฐบาลของสมชาย วงศ์สวัสดิ์ เป็นน้องชายของนายจาตุรนต์ ฉายแสง อดีตรักษาการหัวหน้าพรรคไทยรักไทย
ประวัติ

นายวุฒิพงศ์ ฉายแสง มีชื่อเล่นว่า โก้  เกิดเมื่อวันที่ 13 สิงหาคม พ.ศ. 2502 ที่ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เป็นบุตรของนายอนันต์ ฉายแสง กับนางเฉลียว ฉายแสง เป็นน้องชายของนายจาตุรนต์ ฉายแสง และเป็นพี่ชายของนางฐิติมา ฉายแสง สำเร็จการศึกษาระดับมัธยมศึกษาจากโรงเรียนสวนกุหลาบวิทยาลัย ระดับปริญญาตรี คณะนิติศาสตร์ มหาวิทยาลัยรามคำแหง
วุฒิพงศ์ สมรสกับนันทิภา ฉายแสง มีบุตร 1 คนชื่อ นายภูมิพัฒน์ ฉายแสง
การทำงาน

นายวุฒิพงศ์ ฉายแสง เคยดำรงตำแหน่งเลขานุการรัฐมนตรีช่วยว่าการกระทรวงอุตสาหกรรม ในปี พ.ศ. 2528 ต่อมาได้หันไปประกอบธุรกิจด้านอสังหาริมทรัพย์ และด้านเกษตร
ในด้านการเมืองเคยลงสมัครสมาชิกสภาผู้แทนราษฎร จังหวัดฉะเชิงเทรา ครั้งแรกเมื่อปี พ.ศ. 2539 และเป็นสมาชิกสภาร่างรัฐธรรมนูญ จังหวัดฉะเชิงเทรา พ.ศ. 2539 ต่อมาได้ลงสมัครรับเลือกตั้งสมาชิกสภาผู้แทนราษฎรอีกครั้ง และได้รับการเลือกตั้งเป็นสมาชิกสภาผู้แทนราษฎร ในปี พ.ศ. 2544 สังกัดพรรคไทยรักไทย
ในรัฐบาลของนายสมัคร สุนทรเวช ได้รับตำแหน่งรัฐมนตรีว่าการกระทรวงวิทยาศาสตร์และเทคโนโลยี และได้รับตำแหน่งดังกล่าวต่อเนื่องในรัฐบาลนายสมชาย วงศ์สวัสดิ์ อีกสมัย ซึ่งสื่อมวลได้วิพากษ์วิจารณ์ว่าเป็นการตอบแทนนายจาตุรนต์ ฉายแสง ที่คอยเป็นหัวหมู่ให้พรรคไทยรักไทยตลอดมา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร จังหวัดฉะเชิงเทรา สังกัดพรรคเพื่อไทย แต่แพ้ให้กับ พล.ต.ท.พิทักษ์ จารุสมบัติ จากพรรคประชาธิปัตย์ ต่อมาได้รับแต่งตั้งเป็นที่ปรึกษารองนายกรัฐมนตรี (นายยงยุทธ วิชัยดิษฐ)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 วุฒิพงศ์ได้ลงสมัครรับเลือกตั้ง สังกัดพรรคไทยรักษาชาติ แต่พรรคถูกยุบเสียก่อน จึงทำให้หมดสิทธิ์ในการลงเลือกตั้ง โดยให้สัมภาษณ์ว่า ทันทีที่ทราบว่าพรรคถูกยุบ ตนก็ประกาศสนับสนุนพรรคอนาคตใหม่ทันที และจะเดินหน้าช่วยอย่างเต็มที่เพื่อช่วยฝ่ายประชาธิปไตย เพราะมีอุดมการณ์เดียวกัน คือไม่เอาการสืบทอดอำนาจ
ก่อนจะกลับเข้าพรรคเพื่อไทยในเวลาต่อมา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 วุฒิพงศ์ได้ลงสมัครรับเลือกตั้งในพื้นที่เดิม สังกัดพรรคเพื่อไทย แต่ไม่ได้รับเลือกตั้ง
การทำงาน > สมาชิกสภาผู้แทนราษฎร

วุฒิพงษ์ ฉายแสง ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดฉะเชิงเทรา สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดฉะเชิงเทรา สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดฉะเชิงเทรา สังกัดพรรคพลังประชาชน → พรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
หม่อมเจ้ามารยาตรกัญญา ดิศกุล

| หม่อมเจ้ามารยาตรกัญญา ดิศกุล |
| --- | --- |
หม่อมเจ้า ชั้น 4

ประสูติ: 8 เมษายน พ.ศ. 2445
สิ้นชีพตักษัย: 11 ธันวาคม พ.ศ. 2549 (104 ปี)
ราชสกุล: ดิศกุล
ราชวงศ์: จักรี
พระบิดา: สมเด็จพระเจ้าบรมวงศ์เธอ กรมพระยาดำรงราชานุภาพ
พระมารดา: หม่อมแสง ดิศกุล ณ อยุธยา
หม่อมเจ้ามารยาตรกัญญา ดิศกุล (8 เมษายน พ.ศ. 2445 – 11 ธันวาคม พ.ศ. 2549) พระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมแสง ดิศกุล ณ อยุธยา
ประวัติ

หม่อมเจ้ามารยาตรกัญญา ดิศกุล มีพระนามลำลองว่า ท่านหญิงแย้ม เป็นพระธิดาองค์แรกในสมเด็จพระเจ้าบรมวงศ์เธอ กรมพระยาดำรงราชานุภาพ ที่ประสูติแต่หม่อมแสง ดิศกุล ณ อยุธยา (สกุลเดิม ศตะรัต) ทรงเติบโตมาพร้อมกับหม่อมเจ้าจงจิตรถนอม ดิศกุล (เชษฐภคินีต่างพระมารดา) พร้อมกับพระธิดาทั้งห้าพระองค์ในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ที่ประสูติแต่หม่อมเจ้าประสงค์สม บริพัตร ในสำนักของสมเด็จพระปิตุจฉาเจ้าสุขุมาลมารศรี พระอัครราชเทวี ที่วังบางขุนพรหม
หม่อมเจ้ามารยาตรกัญญาเป็นเลขานุการสภากาชาดไทย มาตั้งแต่ครั้งสมเด็จพระศรีสวรินทิราบรมราชเทวี พระพันวัสสาอัยยิกาเจ้าเป็นองค์สภานายิกา กระทั่งเกษียณอายุราชการ
ภายหลังการปฏิวัติสยาม พ.ศ. 2475 เมื่อสมเด็จพระเจ้าบรมวงศ์เธอ กรมพระยาดำรงราชานุภาพ พระบิดา เสด็จไปลี้ภัยที่ปีนัง ระหว่างปี พ.ศ. 2476 - พ.ศ. 2485 หม่อมเจ้ามารยาตรกัญญาประทับอยู่ที่เรือนไม้ของเจ้าจอมมารดาชุ่ม ในรัชกาลที่ 4 อัยยิกาฝ่ายพระบิดา ในวังวรดิศ พร้อมกับหม่อมเจ้าจงจิตรถนอม
บั้นปลายชีวิต

ในบั้นปลายชนม์ชีพ หม่อมเจ้ามารยาตรกัญญาประชวรและเข้ารับการรักษาที่โรงพยาบาลจุฬาลงกรณ์ นานหลายปี จนกระทั่งสิ้นชีพตักษัยเมื่อวันที่ 11 ธันวาคม พ.ศ. 2549 สิริชันษา 104 ปี เป็นเจ้านายที่ชันษายืนยาวเป็นอันดับที่สอง รองจากหม่อมเจ้าพงษ์พิศมัย เกษมสันต์ ซึ่งสิ้นชีพตักษัยเมื่อวันที่ 23 พฤศจิกายน พ.ศ. 2551 สิริชันษา 109 ปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเป็นองค์ประธานในพิธีพระราชทานเพลิงศพ เมื่อวันที่ 25 มีนาคม พ.ศ. 2550 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2529 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2539 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2487 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
ริโนะ ซาชิฮาระ

| ริโนะ ซาชิฮาระ |
| --- | --- |
指原莉乃
ริโนะ ซาชิฮาระในปี พ.ศ. 2561
เกิด:  (1992-11-21) พฤศจิกายน 21, 1992 (32 ปี) โออิตะ โออิตะ ประเทศญี่ปุ่น
อาชีพ: ไอดอล, นักร้อง, โปรดิวเซอร์เพลง
ปีปฏิบัติงาน: พ.ศ. 2551 – ปัจจุบัน
ตัวแทน: Ohta Production
อาชีพทางดนตรี
แนวเพลง: เจป็อป
เครื่องดนตรี:  เสียงร้อง  ทรอมโบน 
ค่ายเพลง: เอเว็กซ์กรุป (ผ่านทาเอเว็กซ์ แทร็กซ์)
 นักดนตรี
ริโนะ ซาชิฮาระ (ญี่ปุ่น: 指原莉乃; โรมาจิ: Sashihara Rino; เกิด 21 พฤศจิกายน พ.ศ. 2535) ชื่อเล่น ซัชชี่ เป็นอดีตสมาชิกและอดีตผู้จัดการของวงไอดอลญี่ปุ่น เอชเคทีโฟร์ตีเอต (HKT48) ทีมเอช (Team H) และเป็นอดีตสมาชิกวงเอเคบีโฟร์ตีเอต (AKB48), เอสทียูโฟร์ตีเอต (STU48) และ Not Yet สังกัดค่ายอเว็กซ์กรุ๊ป ซึ่งก่อตั้งโดย ยาซูชิ อากิโมโตะ ปัจจุบันเป็นโปรดิวเซอร์ของวงไอดอลญี่ปุ่น = Love  และ ≠ME
ประวัติ > พ.ศ. 2550 - 2555 ในฐานะสมาชิกเอเคบีโฟร์ตีเอต (AKB48)

ในเดือนตุลาคม พ.ศ. 2550 ริโนะ ซาชิฮาระ เข้าร่วมออดิชั่นและได้รับเลือกให้เป็นเค็งคิวเซย์ (เด็กฝึกหัด) สำหรับสมาชิกรุ่นที่ 5 ของเอเคบีโฟร์ตีเอต (AKB48) และได้เลื่อนขั้นเป็นสมาชิกตัวจริงในทีมบี (Team B) เมื่อเดือนสิงหาคม พ.ศ. 2551 ต่อมาในเดือนตุลาคมในปีเดียวกัน เธอได้มีส่วนร่วมในซิงเกิลครั้งแรกคือ Oogoe Diamond และได้รับตำแหน่งอันดับที่ 27 ในงานเลือกตั้งประจำปี พ.ศ. 2552 กับฐานะ "อันเดอร์เกิร์ล" ซึ่งมีหน้าที่แสดงในหน้าบีของซิงเกิล[ต้องการอ้างอิง] เธอดำรงตำแหน่งนี้จนถึงปีถัดไปและจนถึงงานเลือกตั้งประจำปี พ.ศ. 2553 ซึ่งเธอได้รับตำแหน่งอันดับที่ 19 และมีโอกาสเข้าร่วมในซิงเกิลกับสมาชิกหลักที่ร้องเพลงหลักของซิงเกิล เมื่อเดือนสิงหาคม พ.ศ. 2552 เอเคบีโฟร์ตีเอต (AKB48) ได้ประกาศว่าเธอจะย้ายไปทีมเอ (Team A) ซึ่งการย้ายนี้เกิดขึ้นในเดือนกรกฎาคมในปีถัดมา
เมื่อเดือนมกราคม พ.ศ. 2554 ซาชิฮาระปรากฏตัวในรายการโทรทัศน์ระยะเวลาครึ่งชั่วโมงในชื่อ Sashiko no Kuseni (Kono Bangumi wa AKB to wa Mattaku Kankei Arimasen) (さしこのくせに〜この番組はAKBとは全く関係ありません〜) ออกอากาศโดยทีบีเอสทีวี ซึ่งได้อธิบายตัวตนของเธอว่า "เฮะตาเระ" (ญี่ปุ่น: ヘタレ; โรมาจิ: hetare; ทับศัพท์: แปลว่าขี้ขลาด, ไร้ความสามารถ, ไร้ความอดทน) ซึ่งเป็นรายการโทรทัศน์ตั้งมาสำหรับเธอโดยเฉพาะ
ซาชิฮาระได้เป็นตัวแสดงนำในละครดรามา "Muse no Kagami" ออกอากาศโดยสถานีโทรทัศน์นิปปอน ตั้งแต่วันที่ 14 มกราคม พ.ศ. 2555 และมีผลงานซิงเกิลเดี่ยวเป็นของตัวเองครั้งแรกในชื่อ Soredemo Suki Da yo จากค่าย Avex Trax
เมื่อเดือนเมษายน พ.ศ. 2555 มีการประกาศว่าซาชิฮาระจะก่อตั้งงานเทศกาลสำหรับไอดอล ในชื่อ "Yubi Matsuri" จัดขึ้นที่สนามกีฬาต่อสู้ญี่ปุ่น ซึ่งประกอบด้วยกลุ่มไอดอลญี่ปุ่น อาทิเช่น โมะโมะอิโระโคลเวอร์ Z, ไอดอลลิ่ง!!!, ชิริสึ เอะบิสึ ชุงากุ, Super Girls, Tokyo Girls' Style, Passpo, และ วะตะริโรกะฮะชิริไต
ผลงานเพลง > ซิงเกิลเดี่ยว

| ปี | ชื่อ | ชาร์ต> ออริคอน | ชาร์ต> บิลบอร์ด | ชาร์ต> RIAJ | ยอดขาย ออริคอน> อาทิตย์แรก | ยอดขาย ออริคอน> ทั้งหมด | หมายเหตุ |
| --- | --- | --- | --- | --- | --- | --- | --- |
| 2555 | Soredemo Suki Da yo | 2 | 1 | 6 | 124,483 | 151,724 |  |
| 2555 | Ikujinashi Masquerade | 1 | 4 |  | 68,403 | 85,798 | ร่วมกับอังริเระ (รินะ คะวะเอ, เระนะ คะโต, อันนะ อิริยะมะ) |
ผลงานเพลง > ซิงเกิลร่วมกับ HKT48 > HKT48 A-side

Suki! Suki! Skip!
Melon Juice
Sakura, Minna de Tabeta
Hikaeme I love you!
12 Byou
Shekarashika!
74okubun no 1 no Kimi e
Saikou ka yo
Bagutte Iijan (เซนเตอร์)
Kiss wa Matsushikanai no Deshouka?
Hayaokuri Calendar
Ishi (เซนเตอร์)
ผลงานเพลง > ซิงเกิลร่วมกับ AKB48 > AKB48 A-Sides

Oogoe Diamond
10nen Zakura
Namida Surprise!
Heavy Rotation
Beginner
Sakura no Ki ni Narou
Everyday, Katyusha
Flying Get (มีเดียเซ็มบัตสึ)
Kaze wa Fuiteiru
GIVE ME FIVE!
Manatsu no Sounds Good! (มีเดียเซ็มบัตสึ)
Gingham Check
UZA
So long!
Sayonara Crawl (มีเดียเซ็มบัตสึ)
Koi Suru Fortune Cookie (เซ็นเตอร์)
Heart Ereki
Mae Shika Mukanee
Labrador Retriever (มีเดียเซ็มบัตสึ)
Kokoro no Placard
Kibouteki Refrain (มีเดียเซ็มบัตสึ)
Green Flash
Bokutachi wa Tatakawanai (มีเดียเซ็มบัตสึ)
Halloween Night (เซ็นเตอร์)
Kuchibiru ni Be My Baby
Kimi wa Melody
Tsubasa wa Iranai (มีเดียเซ็มบัตสึ)
LOVE TRIP / Shiawase wo Wakenasai (เซ็นเตอร์)
High Tension
Shoot Sign (มีเดียเซ็มบัตสึ)
Negaigoto no Mochigusare (มีเดียเซ็มบัตสึ)
＃SukiNanda (เซ็นเตอร์)
11gatsu no Anklet (มีเดียเซ็มบัตสึ)
Jabaja (Media Senbatsu)
Teacher Teacher (มีเดียเซ็มบัตสึ)
NO WAY MAN
Jiwaru DAYS (เซ็นเตอร์)
ผลงานการแสดง > ภาพยนตร์

Muse no Kagami (255), Maki Mukouda
Kodomo Keisatsu (2556), Rino Makihara
I'll Give It My All... Tomorrow (2556), Aya Unami
Barairo no Būko (2557), Sachiko(Būko)
Crayon Shin-Chan: My Moving Story! Cactus Large Attack! (2558), Sumaho-chan
ผลงานการแสดง > งานพากย์

Hop (2554), Pink Berets
ผลงานการแสดง > ละครโทรทัศน์

Majisuka Gakuen (TV Tokyo, 2553), Wota
Dr.Irabu Ichirō (TV Asahi, 2554), herself
Majisuka Gakuen 2 (TV Tokyo, 2554), Wota
Muse no Kagami (NTV, 2555), Maki Mukouda
Fukuoka Renai Hakusho (KBC, 2555), Kaori
Kodomo Keisatsu Episode 6 (MBS, 2555), Rino Makihara
Megutantte Mahō Tsukaeru no? Episode 6 (NTV, 2555), Maki Mukouda
Yūsha Yoshihiko to Akuryō no Kagi Episode 9 (TV Tokyo, 2555), Eliza
Honto ni Atta Kowai Hanashi Natsu no Tokubetsuhen 2013 "Ugomeku Ningyō" (Fuji TV, 2556), Rina Sonoda
Tenmasan ga Yuku Episode 5 (TBS, 2556), Miyoko Oshimizu
Majisuka Gakuen 4 Episode 1 (TV Tokyo, 2558), Scandal
Koinaka Episode 9 (Fuji TV, 2558)
Majisuka Gakuen 0: Kisarazu Rantōhen Episode 1 (Nippon Television, 2558), Ageman
AKB Horror Night: Adrenaline's Night Ep.31 - Another Meeting Person (TV Asashi, 2559), Sayaka
AKB Love Night: Love Factory Ep.19 - Italian String (TV Asashi, 2559),  Akiko
บรรณานุกรม

Gyakutenryoku: Pinch o Mate (Power of reversal:wait a crisis) (โคดันชะ, 11 สิงหาคม 2557) ISBN 9784063898507
แหล่งข้อมูลอื่น

ริโนะ ซาชิฮาระ ที่อินสตาแกรม
ริโนะ ซาชิฮาระ ที่เอกซ์ (ทวิตเตอร์)
ริโนะ ซาชิฮาระ ที่ยูทูบ
โปรไฟล์สมาชิกอย่างเป็นทางการ (เอเจนซี) (ญี่ปุ่น)
ริโนะ ซาชิฮาระ ที่อเว็กซ์กรุ๊ป (ญี่ปุ่น)
ซะชิโกะ โนะ คุเซะนิ เว็บไซต์อย่างเป็นทางการ (ทีบีเอส) (ญี่ปุ่น)
ริโนะ ซาชิฮาระ ที่อินเทอร์เน็ตมูวีเดตาเบส
สโมสรฟุตบอลแมนเชสเตอร์ยูไนเต็ดในฤดูกาล 2021–22

สโมสรฟุตบอลแมนเชสเตอร์ยูไนเต็ดในฤดูกาล 2021–22 เป็นฤดูกาลที่ 30 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 47 ติดต่อกันในลีกสูงสุดของฟุตบอลอังกฤษ สโมสรจะเข้าร่วมในพรีเมียร์ลีก ฤดูกาล 2021–22, ยูฟ่าแชมเปียนส์ลีก ฤดูกาล 2021–22, เอฟเอคัพ ฤดูกาล 2021–22 และ อีเอฟแอลคัพ ฤดูกาล 2021–22 นี่จะเป็นครั้งแรกนับตั้งแต่พรีเมียร์ลีก ฤดูกาล 2013–14 ที่เชฟโรเลตจะไม่เป็นผู้สนับสนุนเสื้อหลัก และจะถูกแทนที่โดยบริษัทซอฟต์แวร์ทีมวีเวอร์
ปรี-ซีซันและนัดกระชับมิตร

| วันที่ | คู่แข่งขัน | เหย้า / เยือน | ผล F–A | ผู้ทำประตู | ผู้เข้าชม |
| --- | --- | --- | --- | --- | --- |
| 18 กรกฎาคม ค.ศ. 2021 | ดาร์บีเคาน์ตี | เยือน | 2–1 | โชง 18', เปลิสตริ 59' |  |
| 24 กรกฎาคม ค.ศ. 2021 | ควีนส์พาร์กเรนเจอส์ | เยือน | 2–4 | ลินการ์ด 3', เอลังกา 73' |  |
| 28 กรกฎาคม ค.ศ. 2021 | เบรนต์ฟอร์ด | เหย้า | 2–2 | เอลังกา 12', เปเรย์รา 50' | 30,000 |
| 31 กรกฎาคม ค.ศ. 2021 | เพรสตันนอร์ทเอนด์ | A | ยกเลิก | ยกเลิก | ยกเลิก |
| 7 สิงหาคม ค.ศ. 2021 | เอฟเวอร์ตัน | เหย้า | 4–0 | กรีนวุด 8', แมไกวร์ 15', ฟือร์นังดึช 29', ดาโล 90+2' | 55,000 |
พรีเมียร์ลีก

บทความหลัก: พรีเมียร์ลีก ฤดูกาล 2021–22
พรีเมียร์ลีก > ตารางคะแนนลีก

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 4 | ทอตนัมฮอตสเปอร์ | 38 | 22 | 5 | 11 | 69 | 40 | +29 | 71 | ผ่านเข้าสู่ แชมเปียนส์ลีก รอบแบ่งกลุ่ม |
| 5 | อาร์เซนอล | 38 | 22 | 3 | 13 | 61 | 48 | +13 | 69 | ผ่านเข้าสู่ ยูโรปาลีก รอบแบ่งกลุ่ม |
| 6 | แมนเชสเตอร์ยูไนเต็ด | 38 | 16 | 10 | 12 | 57 | 57 | 0 | 58 | ผ่านเข้าสู่ ยูโรปาลีก รอบแบ่งกลุ่ม |
| 7 | เวสต์แฮมยูไนเต็ด | 38 | 16 | 8 | 14 | 60 | 51 | +9 | 56 | ผ่านเข้าสู่ ยูโรปาคอนเฟอเรนซ์ลีก รอบเพลย์ออฟ |
| 8 | เลสเตอร์ซิตี | 38 | 14 | 10 | 14 | 62 | 59 | +3 | 52 |  |
แหล่งข้อมูล: พรีเมียร์ลีก
กฏการจัดอันดับ: 1) คะแนน; 2) ผลต่างประตู; 3) ประตูรวม; 4) หากทีมที่ชนะเลิศ, ทีมที่ตกชั้นหรือทีมที่ผ่านเข้าสู่การแข่งขันของยูฟ่า ไม่สามารถตัดสินได้ตามกฎ 1 ถึง 3, จะมีการบังคับใช้กฎ 4.1 ถึง 4.3 – 4.1) คะแนนที่ได้จากเฮด-ทู-เฮดระหว่างทีมดังกล่าว; 4.2) ประตูทีมเยือนจากเฮด-ทู-เฮดระหว่างทีมดังกล่าว; 4.3) เพลย์ออฟ
หมายเหตุ:
1 2  ตั้งแต่ผู้ชนะเลิศของ อีเอฟแอลคัพ ฤดูกาล 2021–22 และ เอฟเอคัพ ฤดูกาล 2021–22 คือ ลิเวอร์พูล ซึ่งผ่านเข้ารอบแชมเปียนส์ลีกแล้ว ทำให้สิทธิ์ของผู้ชนะเลิศเอฟเอคัพ (ยูโรปาลีก รอบแบ่งกลุ่ม) ถูกส่งต่อให้ทีมอันดับที่หกและสิทธิ์ของผู้ชนะเลิศอีเอฟแอลคัพ (ยูโรปาคอนเฟอเรนซ์ลีก รอบเพลย์ออฟ) ถูกส่งต่อให้ทีมอันดับที่เจ็ด
เอฟเอคัพ

ในฐานะทีมจาก พรีเมียร์ลีก, ยูไนเต็ดจะเข้าสู่เอฟเอคัพ ฤดูกาล 2021-22 ในรอบที่สาม. การจับสลากได้จัดขึ้นเมื่อวันที่ 6 ธันวาคม, และยูไนเต็ดจะได้รับหนึ่งแมตช์เหย้าเสมอกับ แอสตันวิลลา. แมตช์นี้จะลงเล่นในวันที่ 10 มกราคม ค.ศ. 2022.
| วันที่ | คู่แข่งขัน | เหย้า / เยือน | ผล F–A | ผู้ทำประตู | ผู้เข้าชม |
| --- | --- | --- | --- | --- | --- |
| 10 มกราคม ค.ศ. 2022 | แอสตันวิลลา | เหย้า | 1–0 | แม็กโทมิเนย์ 8' | 72,911 |
| 4 กุมภาพันธ์ ค.ศ. 2022 | มิดเดิลส์เบรอ | เหย้า | 1–1 (ต่อเวลาพิเศษ) (ดวลลูกโทษ 7–8) | แซนโช 25' | 71,871 |
อีเอฟแอลคัพ

ในฐานะที่เป็นหนึ่งในเจ็ดทีมอังกฤษที่เข้าร่วมในการแข่งขัน ยูฟ่า ในฤดูกาล 2021-22, ยูไนเต็ดจะเข้าสู่อีเอฟแอลคัพ ฤดูกาล 2021-22 ในรอบสาม, การจับฉลากเกิดขึ้นในวันที่ 25 สิงหาคม และยูไนเต็ดถูกจับสลากได้เล่นในบ้านพบกับ เวสต์แฮมยูไนเต็ด; แมตช์นี้จะลงเล่นในวันที่ 22 กันยายน.
| วันที่ | คู่แข่งขัน | เหย้า / เยือน | ผล F–A | ผู้ทำประตู | ผู้เข้าชม |
| --- | --- | --- | --- | --- | --- |
| 22 กันยายน ค.ศ. 2021 | เวสต์แฮมยูไนเต็ด | เหย้า | 0–1 | — | 72,468 |